નવી દિલ્હી : ઇસ્લામિક ધાર્મિક વક્તા ઝાકીર નાઇક મુદ્દે કોંગ્રેસ મહાસચિવ દિગ્વિજય સિંહ પર આરોપો બાદ આધ્યાત્મિક ગુરૂ શ્રી શ્રી રવિશંકરની તરફથી સ્પષ્ટતા કરવામાં આવે છે. શુક્રવારે રવિશંકરની સંસ્થા આર્ટ ઓફ લિવિંગે એક નિવેદન બહાર પાડીને કહ્યું કે કોંગ્રેસનાં એક ધારાસભ્યનાં નિમંત્રણ બાદ નાઇકનાં કાર્યક્રમમાં રવિશંકર ગયા હતા.નિવેદનમાં કહેવામાં આવ્યું કે કોંગ્રેસ ધારાસભ્ય રોશન બેગે શ્રીશ્રીને એક જાહેર વાતચીતનાં કાર્યક્રમ માટે બોલાવ્યા હતા. આ દરમિયાન શ્રી શ્રી જ્યાં હિંદુત્વ અંગે બોલવાનાં હતા ત્યાં જાકિર નાઇક ઇસ્લામ અંગે પોતાનું મંતવ્ય મુકવાનાં હતા.